ఎం.సుగుణ

మన్నూరు సుగుణ ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె తిరుపతి నియోజకవర్గం నుండి 2015లో  ఎమ్మెల్యేగా ఎన్నికైంది.
జననం, విద్యాభాస్యం
ఎం. సుగుణ ఆంధ్రప్రదేశ్ రాష్ట్రం, చిత్తూరు జిల్లా, తిరుపతిలో 1952 ఫిబ్రవరి 10న బలిజ సామాజిక వర్గానికి చెందిన ప్రముఖ వ్యాపారవేత్త.కొండేటి సుబ్బ రామయ్య,  వెంకటమ్మ దంపతులకు జన్మించింది.  1వ నుండి 7వ తరగతి వరకు తిరుపతిలోని ఎస్.పి. జైన్ మున్సిపల్ పాఠశాలలో,  సెంట్రల్ స్కూల్లో పదవ తరగతి పూర్తి చేసి, ఎస్.పి.డబ్ల్యూ కాలేజీలో బీఎస్సీ , బి.ఈ.డి, ఎంఏ ఇంగ్లిష్ పూర్తి చేసింది.

వివాహం
ఎం.సుగుణ వివాహం ఎం.వెంకటరమణ తో 1972 నవంబర్ 22న జరిగింది. వెంకటరమణ, సుగుణ దంపతులకు ఇద్దరు కూతుర్లు సుమ, హరిత ఉన్నారు.
రాజకీయ జీవితం
ఎం.సుగుణమ్మ తన భర్త తిరుపతి శాసనసభ్యుడు (ఎమ్మెల్యే) ఎం.వెంకటరమణ మరణాంతరం 2014లో రాజకీయాల్లోకి వచ్చింది. ఆయన  మరణంతో తిరుపతి అసెంబ్లీకి జరిగిన ఉప ఎన్నికల్లో ఎం.సుగుణమ్మను తిరుపతి శాసనసభ స్థానం టీడీపీ అభ్యర్థిగా 2015 జనవరి 15న పార్టీ అధ్యక్షుడు నారా చంద్రబాబు నాయుడు ప్రకటించాడు. ఎం.సుగుణమ్మ 2015లో జరిగిన ఎన్నికల్లో తన సమీప కాంగ్రెస్ పార్టీ అభ్యర్థి శ్రీదేవి పై 1,16,524 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యింది. ఆమె తరువాత శాసనసభలో సాంఘిక, సంక్షేమ కమిటీ సభ్యురాలిగా,  టీటీడీ బోర్డు సభ్యురాలిగా పని చేసింది. ఎం.సుగుణమ్మ 2019లో ఎన్నికల్లో పోటీ చేసి ఓడిపోయింది.

ఎం.సుగుణ 2025 మే 11న ఆంధ్రప్రదేశ్ గ్రీనింగ్ & బ్యూటిఫికేషన్ కార్పొరేషన్ ఛైర్‌పర్సన్‌గా నియమితురాలైంది.

మూలాలు

వర్గం:1952 జననాలు
వర్గం:తెలుగుదేశం పార్టీ రాజకీయ నాయకులు
వర్గం:చిత్తూరు జిల్లా నుండి ఎన్నికైన మహిళా శాసన సభ్యులు
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:చిత్తూరు జిల్లా మహిళా రాజకీయ నాయకులు